[{"text_idx": "#000006", "text": "Roedd y diwrnod yn llawn o gyflwyniadau gan siaradwyr allweddol fel Graeme Tiffany, Delyth Lewis, Jess Achilleos a Steve Drowley. Roedd trafodaethau da ynghylch nodweddion cynnig gwaith ieuenctid da, iechyd meddwl a'r \u2018Rhaglen Law yn Llaw ar gyfer Plant\u2019, yn ogystal a\u0302 chyflwyniadau gan Senedd Ieuenctid Cymru ac eraill."}, {"text_idx": "#000007", "text": "Cynhaliwyd gweithdai hefyd yn ystod sesiynau'r bore a'r prynhawn lle y cafodd y rhai a fu yno'r cyfle i glywed am y gwaith sy\u2019n parhau i fynd rhagddo ar hyn o bryd ledled y sector Gwaith Ieuenctid. Roedd hefyd yn gyfle i glywed gan bobl ifanc yn uniongyrchol fel rhan o'r panel pobl ifanc. Roedd y gweithdai yn rhan hanfodol o'r gwaith o ddatblygu'r strategaeth newydd. Mae'r holl adborth a gafwyd yn cael ei hystyried yn fanwl."}, {"text_idx": "#000010", "text": "Y flwyddyn yma, ar 26 Mehefin, mi cynhaliwyd digwyddiad arddangos yn adeilad y Pierhead ym Mae Caerdydd. Rhoddodd hyn gyfle i sefydliadau Gwaith Ieuenctid o'r sector statudol a gwirfoddol hyrwyddo ac arddangos y gwaith da maent yn ei wneud gyda phobl ifanc Cymru."}, {"text_idx": "#000011", "text": "Bu Gweinidog y Gymraeg a Dysgu Gydol Oes yno, ac roedd yn falch o gael y cyfle i gyfarfod a\u0302 pobl ifanc, gweithwyr ieuenctid a sefydliadau gwaith ieuenctid. Mae nifer o ddigwyddiadau a gweithgareddau wedi cael eu cynnal ar hyd a lled Cymru, a bydd yr wythnos yn dirwyn i ben gyda'r uchafbwynt, sef y Noson Wobrwyo Rhagoriaeth Gwaith Ieuenctid."}, {"text_idx": "#000014", "text": "Cynhaliwyd y noson yng nghwmni'r newyddiadurwraig Catrin Heledd, sy'n gweithio i BBC Cymru, a chafwyd adloniant gwych gan y Chopra Heaton-Duo (Coleg Cerdd a Drama Brenhinol Cymru) a'r Brodyr Magee. Roedd y ddwy act yn rhan hanfodol o'r noson, ac yn ein paratoi am noson lawn mwynhad."}, {"text_idx": "#000015", "text": "Diolch i bawb a helpodd i sicrhau bod y noson yn llwyddiant ysgubol!"}, {"text_idx": "#000016", "text": "Mae'r rhestr enillwyr a'r rhestr o'r rhai a ddaeth yn agos i\u2019r brig i'w gweld yma. Gellir gweld fideo pawb a oedd yn y rownd derfynol ar YouTube hefyd."}, {"text_idx": "#000017", "text": "Cyn bo hir, bydd y gwaith o gynllunio Gwobrau Rhagoriaeth Gwaith Ieuenctid 2019 yn mynd rhagddo!"}, {"text_idx": "#000022", "text": "Daeth y broses ymgeisio ar gyfer yr aelodau Bwrdd sy'n weddill i ben ddydd Llun 3 Medi. Rydym yn anelu at gael yr aelodau yn eu lle erbyn yr hydref. Rydym yn edrych ymlaen at gael penodi unigolion medrus sy'n llawn gwybodaeth i arwain a rhoi cyfeiriad i waith ieuenctid yng Nghymru."}, {"text_idx": "#000024", "text": "Mae Aelodau'r grw\u0302p hwn wedi bod yn gyfranwyr pwysig i ymchwiliad y Pwyllgor Plant, Pobl Ifanc ac Addysg i waith ieuenctid a'r gwaith dilynol mewn perthynas a\u0302'r ymgynghoriad hwn."}, {"text_idx": "#000026", "text": "Wrth weithio'n agos gyda Keith Towler, Cadeirydd y Bwrdd Gwaith Ieuenctid dros dro, mae\u2019r grwp bellach wedi ailystyried ei ro\u0302l a cylch gwaith ac wedi cytuno i fod yn grw\u0302p o randdeiliaid. Mi fyddant yn darparu cefnogaeth Gorchwyl a Gorffen i waith y Bwrdd. Bydd aelodaeth y grw\u0302p hwn hefyd yn cael ei newid er mwyn sicrhau cynrychiolaeth briodol o'r sector."}, {"text_idx": "#000027", "text": "Dymunwn ddiolch i bob aelod o'r grw\u0302p, yn aelodau blaenorol a phresennol am eu brwdfrydedd, eu cymorth a'u gwaith parhaus er mwyn symud yr agenda hon ymlaen."}, {"text_idx": "#000030", "text": "Mae'r egwyddor o gael plant a phobl ifanc yn rhan o lunio'r dull gweithredu newydd yn ganolog i ddatblygiad gwaith ieuenctid yng Nghymru."}, {"text_idx": "#000031", "text": "Un o flaenoriaethau Keith Towler fydd trin a thrafod a\u0302 phobl ifanc o'r dechrau. Bydd yn rhoi cyfle iddynt ddisgrifio'r hyn sy'n werthfawr iddyn nhw a'r hyn y maent yn disgwyl ei gael o waith ieuenctid yng Nghymru. Bydd hyn yn cael ei wneud trwy arolwg ieuenctid drwy Gymru gyfan ynghylch sefyllfa gwaith ieuenctid yng Nghymru. Bydd manylion pellach ar hyn yn cael eu hanfon cyn bo hir."}, {"text_idx": "#000032", "text": "Menter gan yr Undeb Ewropeaidd yw'r Corfflu Cydsefyll Ewropeaidd, sy'n ariannu cyfleoedd i bobl ifanc gael gwirfoddoli a gweithio mewn prosiectau er budd cymunedau a phobl ar draws Ewrop yn eu gwledydd eu hunain neu dramor."}, {"text_idx": "#000033", "text": "Gall sefydliadau o bob maint yn y DU , o gwmni\u0308au rhyngwladol i gyrff anllywodraethol bach sy'n gweithio mewn cymunedau lleol, sy'n cefnogi gweithredu cymdeithasol ac yn hyrwyddo cynhwysiant cymdeithasol, gyflwyno cais. 16 Hydref 2018 yw'r dyddiad cau cyntaf ar gyfer gwneud cais."}, {"text_idx": "#000034", "text": "Gall y cyllid ehangu capasiti sefydliad a'r hyn y gall sefydliad ei roi, gan roi profiad ystyrlon i bobl ifanc rhagweithiol ar yr un pryd. O dan faner y Corfflu Cydsefyll Ewropeaidd, gall pobl o 18 oed i 30 oed gael cyfle i fod yn rhan o brosiectau sy'n gwnned gwahaniaeth wrth ddysgu sgiliau newydd a chael peth cymorth ariannol."}, {"text_idx": "#000049", "text": "Bellach mae 15 Gwobr Efydd wedi eu dyfarnu, sy'n cynnwys Gwasanaeth Ieuenctid Caerdydd, a gafodd y wobr dros yr haf, mae pedair Gwobr Arian wedi eu dyfarnu a thair Gwobr Aur."}, {"text_idx": "#000055", "text": "Children and Young People Now"}, {"text_idx": "#000056", "text": "Roedd Atkin Associates yn falch o gael ei gynnwys yn rhifyn mis Gorffennaf o Children and Young People Now, fel rhan o adroddiad arbennig ar Effaith Gwaith Ieuenctid. Tynnodd yr erthygl sylw at y modd y mae Llywodraeth Cymru yn arwain mewn perthynas a\u0302\u2019r Nod Ansawdd. Mae'n son am sut y mae wedi datblygu model asesu gan unigolion eraill o fewn y system, sy'n torri ar draws y sector gwirfoddol a'r sector statudol ac yn sicrhau bod gweithwyr proffesiynol uchel eu parch a phobl ifanc yn allweddol i'r broses."}]